
Text rozhodnutia
Súd: Krajský súd Košice Spisová značka: 7S/55/2015 Identifikačné číslo súdneho spisu: 7015200521 Dátum vydania rozhodnutia: 03. 03. 2016 Meno a priezvisko sudcu, VSÚ: JUDr. Judita Juráková ECLI: ECLI:SK:KSKE:2016:7015200521.2
Uznesenie Krajský súd v Košiciach v právnej veci žalobcu: O. S., E. Y. XXX/X, E., zastúpený: JUDr. Juraj Strähle, advokát, Dolný Val 21/180, Žilina, proti žalovanému: Národný inšpektorát práce, Masarykova 10, Košice, v konaní o preskúmanie rozhodnutia žalovaného č. UPS/US6/GRPRKEPPK/BEZ/2014/29050 zo dňa 28.11.2014 a č. OPS/BEZ/2015/2935, O-101/2015 zo dňa 2.4.2015, takto
r o z h o d o l :
P o s t u p u j e vec miestne príslušnému Krajskému súdu v Žiline.
o d ô v o d n e n i e :
Žalobca podal žalobu na Krajskom súde v Košiciach vo veci rozhodnutia žalovaného uvedeného v úvodnej časti tohto uznesenia. Ide o uloženú pokutu v sume 2.000,- Eur podľa z.č. 82/2005 Z.z.
Podľa ust. § 103 O.s.p., kedykoľvek za konania prihliada súd na to, či sú splnené podmienky, za ktorých môže konať vo veci /podmienky konania/.
Podľa ust. § 246a ods. 1 O.s.p., miestne príslušným je súd, v ktorého obvode má sídlo správny orgán, ktorého rozhodnutie a postup sa preskúmava, ak nie je ustanovené inak. Ak ide o rozhodnutie orgánu s pôsobnosťou pre celé územie Slovenskej republiky, okrem ústredných orgánov štátnej správy, miestne príslušným je krajský súd, v ktorého obvode je všeobecný súd navrhovateľa.
Všeobecným súdom navrhovateľa je Krajský súd v Žiline, žalovaný je orgánom s celoslovenskou pôsobnosťou.
Z vyššie uvedeného zákonného dôvodu, súd postúpil vec Krajskému súdu v Žiline, ktorý z dôvodu plynulosti konania by mal vec prejednať prednostne, i keď došlo k postúpeniu veci pred jej samotným prejednaním, avšak na miestne nepríslušnom súde.
Poučenie:
Proti tomuto uzneseniu nie je prípustné odvolanie /§ 202 ods. 3 písm. a/ O.s.p./.

Zdroj: KAUZIS.SK – https://www.kauzis.sk/judikatura/r/ECLI:SK:KSKE:2016:7015200521.2 (dáta aktuálne k 8. 11. 2026). Záväzné je znenie zverejnené súdom.




